Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: messze álló „rideg integráció”69 megvalósítását eredményezheti. Ezen túlmenõen az sem zárható ki, hogy az egyenlõ bánásmódról és az esélyegyenlõség elõmozdításáról szóló 2003. évi CXXV. törvény (Ebtv.) egyértelmû tiltása ellenére az intézkedés megvalósítása az iskolákon belüli szegregáció erõsödésével jár.
Paragraph Index: 434

messze álló „rideg integráció”69 megvalósítását eredményezheti. Ezen túlmenõen az sem zárható ki, hogy az egyenlõ bánásmódról és az esélyegyenlõség elõmozdításáról szóló 2003. évi CXXV. törvény (Ebtv.) egyértelmû tiltása ellenére az intézkedés megvalósítása az iskolákon belüli szegregáció erõsödésével jár. Az átfogó stratégia hiányára utal az alábbi jelenség: szociológiai tény, hogy a hátrányos helyzetû tanulók legnagyobb arányban kistelepülések kisiskoláiban tanulnak. Ezek közül sokban az alacsony gyermeklétszám miatt a halmozottan hátrányos helyzetû és roma diákokat már korábban is együtt oktatták a többi gyerekkel. 2003-ban ezért nagy számban ezekben az iskolákban kezdõdött meg a képesség-kibontakoztató és integrációs felkészítés. A 2006-os oktatási törvénymódosítás; a költséghatékonynak, racionálisnak tartott intézményszerkezet kialakítása érdekében tervezett lépések; mindenekelõtt az alacsony tanulói létszámú kisiskolák tagiskolává válása úgy megy végbe, hogy semmiféle garancia, kötelezettség nincs arra, hogy az integráló, korszerû pedagógiai módszereket alkalmazó leendõ tagiskolák pedagógiai programját és innovatív gyakorlatát a befogadó nagy, városi intézmények átvegyék. E garanciák hiányában az integrációra, a pedagógiai innovációra fordított munka és pénz eddig elért eredményei kárba veszhetnek. A közoktatási racionalizálás másik területe az egyre nagyobb létszámú osztályok kialakításának ösztönzése a normatív támogatás átalakításával. Egy ilyen folyamat beindításának egyértelmû következménye az integrációs oktatás feltételeinek nehezebbé, ha nem lehetetlenné válása; intézményvezetõk és pedagógusok teljes konszenzussal vallják, hogy a halmozottan hátrányos helyzetû gyerekek oktatása alacsony létszámú csoportban hatékony, tehát növekvõ osztálylétszám mellett csökken a differenciálás és az integrálás lehetõsége. Bizonyos esetekben a finanszírozási rendszer maga is indukálja a szegregációs folyamatokat, példaként említhetjük a sajátos nevelési igényûvé minõsített gyerekek európai összehasonlításban kiemelkedõen és indokolatlanul magas arányát. Vizsgálatunk során is találkoztunk olyan önkormányzatokkal, amelyek érdeklõdtek az integrációs felkészítés bevezetése iránt, majd – a két különbözõ normatíva összegének egybevetése után – inkább megmaradtak az eltérõ tantervû iskola/tagozat mûködtetése mellett. Itt is meg kell említenünk a nem önkormányzatok által fenntartott iskolák finanszírozását: miközben ezeket az intézményeket az önkormányzatiakhoz hasonlóan közpénzekbõl mûködtetik, az egyik legnagyobb akadályát képezik a központi esélyegyenlõségi, deszegregációs politika érvényesülésének. 70 Elismerve az oktatási tárca elkötelezettségét és az eddig megtett erõfeszítéseket, rá kell mutatnunk arra, hogy az oktatási reformból hiányzik a mélyreható elemzés, illetve az átfogó stratégiai szemlélet. Az intézkedések hatását, diszfunkcióit az OKM tájékoztatása szerint csak utólagos hatásmérõ kutatásokkal elemezték, nem pedig egy átfogóan megtervezett, reformba beépített, folyamatos visszajelzést nyújtó monitoring rendszerrel. Az OKM tájékoztatása szerint továbbra is kutatásokra fognak támaszkodni, bár a közoktatás-statisztikai adatokat „a jelenleginél erõteljesebben kívánják felhasználni”71. A hatékonyság, eredményesség mérésének hiányában pedig „visszacsatolás” sincs a stratégia, az intézkedések minél korábban történõ, megfelelõ módosítására. JAVASLAT – A szaktárca tekintse át az oktatási intézkedéseket (nem csupán a közvetlenül deszegregációs célú rendelkezéseket, hanem összefüggéseiben a teljes rendszert) a koherencia megteremtése, az egymást semlegesítõ intézkedések kiszûrése és az esélyegyenlõségi elvek maradéktalan érvényesítése érdekében. 2007/67/II. szám 69 Rideg integrációról beszélünk abban az esetben, ha csupán egy fizikai térbe kerülnek a különbözõ szocio-kulturális hátterû gyermekek anélkül, hogy megfelelõ pedagógiai módszerek alkalmazásával, befogadó légkör kialakításával tényleges együtt tanulásuk, együtt haladásuk feltételei megteremtõdnének. A rideg integráció valójában az osztályon, csoporton belüli kirekesztõdéssel azonos. 70 Lásd részletesebben az 5.4. pontban. 71 OKM-válaszlevél az integrációs vizsgálatban történt megkeresésre. V. Képesség-kibontakoztató és integrációs felkészítés 5.1. A szûk értelemben vett oktatási integrációs intézkedések Az ombudsmani vizsgálat során áttekintettük az integrációra vonatkozó kormányzati intézkedéseket; valamint vizsgáltuk azt is, hogy van-e átfogó stratégia, koncepció az oktatási rendszer egészének szelektivitására reagáló általános intézkedések és a képesség-kibontakoztató és integrációs felkészítés vonatkozásában, azaz, hogy a szûk értelemben vett oktatási integráció (a képesség-kibontakoztató és integrációs felkészítés) hogyan illeszkedik az általános oktatási intézkedések közé. Az alábbiakban részletesen a képesség-kibontakoztató és integrációs felkészítéssel foglalkozunk. 2002 augusztusában az oktatási tárca Hátrányos Helyzetû és Roma Gyerekek Integrációjáért Felelõs Miniszteri Biztos Hivatalában kidolgozták két új oktatási forma, a képesség-kibontakoztató és az integrációs felkészítés szabályozását.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes